text: বিদ্যুৎ তৈরিতে এখন লাগছে ৫০০-র বাতিল নোট– News18 Bengali
  বিদ্যুৎ তৈরিতে এখন লাগছে ৫০০-র বাতিল নোট
  Updated:May 22, 2017 04:57 PM IST
  #ওড়িশা: কালো টাকা ও দুর্নীতি রুখতে গত বছর ৫০০ ও ১০০০ টাকার নোট বাতিল করার সিদ্ধান্ত ঘোষণা করেছিলেন প্রধানমন্ত্রী নরেন্দ্র মোদি ৷ এরপর থেকেই নোট সমস্যায় ভুগতে হয়েছে প্রায় সকলকেই ৷ সেই বাতিল ৫০০ টাকার নোট দিয়ে বিদ্যুৎ উৎপাদন করে নজর কেড়েছে ওড়িশার ১৭ বছরের কিশোর লছমন দুন্ডি ৷
  লছমন খারিয়ার কলেজের ছাত্র ৷ তিনি জানিয়েছেন, পুরনো ৫০০ টাকার একটি নোট দিয়ে সে ৫ ভোল্ট পর্যন্ত বিদ্যুৎ উৎপাদন করতে পারবেন ৷ লছমন জানিয়েছেন, 'নোটের উপর সিলিকন কোটিং রয়েছে ৷ সেটি ব্যবহার করেই বিদ্যুৎ তৈরি করেছি ৷ প্রথমে নোটটি ছিঁড়ে ফেলি যাতে সিলিকন কোটিংটি দেখা যায় ৷ এরপর সেটি সূর্যের আলোর নীচে রাখা হয় ৷ সিলিকন প্লেটটি ইলেকট্রিক ওয়াইরের সাহায্যে ট্রান্সফর্মারের সঙ্গে যুক্ত করা হয়েছে ৷ সেই ট্রান্সফর্মারের বিদ্যুৎ সঞ্চয় করে রাখা হয় ৷'
  প্রধানমন্ত্রীর অফিস থেকে রাজ্য বিজ্ঞান ও প্রযুক্তি বিভাগকে নির্দেশ দিয়েছে পুরো বিষয়টি খতিয়ে দেখে তাদের বিস্তারিত রিপোর্ট জমা দিতে ৷ দুন্ডির এই খবর গোটা দেশের নজর কেড়েছে ৷ এরপর এপ্রিল ১২ তারিখ রাজ্য সরকারকে বিষয়টি খতিয়ে দেখতে নির্দেশ দেয় পিএমও ৷
  দুন্ডি জানিয়েছেন, 'আমি ৫০০ টাকার সিলিকন প্লেটিং থেকে বিদ্যুৎ উৎপাদন করে ট্রান্সফর্মারে জমা করার নতুন পদ্ধতি তৈরি করেছি ৷ যদি পিএমও আমার উদ্ভাবনকে স্বীকৃতি দেয় তাহলে আমার জন্য অত্যন্ত গর্বের বিষয় হবে ৷'
  নোট বাতিলের পর বাতিল নোটকে কীভাবে কাজে লাগানো যাবে এই নিয়ে চিন্তা ভাবনা করতে গিয়ে বিদ্যুৎ তৈরির কথা তার মাথায় আসে ৷ মাত্র ১৫ দিনের মধ্যে এই প্রজেক্টের ডাইনামিক্স তৈরি করতে সফল হয়েছিল সে ৷ এখনও পর্যন্ত কেবল কলেজে সে এই প্রজেক্ট দেখিয়েছে ৷ এরপর প্রধানমন্ত্রী ও মুখ্যমন্ত্রীকে তার প্রজেক্টের কথা জনিয়ে চিঠি লিছেছিল দুন্ডি ৷
  #500 Rupees Note#Bengali News#electricity from scrapped Rs 500 notes#Odisha#Odisha boy makes electricity from Rs 500 notes#PMO